Guillaume Thierry

Patrick Guillaume Llyod Thierry (født 1986 i Moka) er en mauritisk friidrettsutøver som konkurrerer i mangekamp. Han har gull i tikamp ved Afrikamesterskapet i mangekamp 2013 som fremste internasjonale meritt.

Han innehar den mauretanske rekorden i tikamp, som han satte 13. - 14. september 2015 i de Panafrikanske leker 2015 i Brazzaville i Republikken Kongo.

 Idrettskarriere 
Thierry deltok i stavsprang i ungdoms-VM i friidrett 2003 i Canada, der han kom på 13.-plass. I Afrikamesterskapet i mangekamp 2005 vant han juniorklassen, og han vant også tikamp i juniorafrikamesterskapet i friidrett 2005, der han scoret 6838 poeng, som var mauritisk juniorrekord.Africathle - African junior championships, Rades (Tunisia) 1-4/9 , besøkt 11. januar 2016.

Han kom på 8.-plass i tikamp i Samveldelekene 2006 i Melbourne, i sitt første mesterskap som senior.Lexpress - Thierry, premier finaliste mauricien, besøkt 11. januar 2016. I Afrikamesterskapet i friidrett 2006 deltok han både i stavsprang og tikamp, og endte på 5.-plass i stavsprang med 4,20 meter, og 6.-plass i tikamp med 6602 poeng.

I det mauritiske mesterskapet i mangekamp i 2007 ble han den første mauritiske utøveren som greide over 7000 poeng, da han oppnådde 7192 poeng.Lexpress - Guillaume Thierry franchit le cap des 7 000 points, besøkt 11. januar 2016. Den forrige mauritiske rekorden var på 6971 poeng, som Patrick Legrand satte i 1998. Han klarte nesten samme poengsum i de Panafrikanske leker 2007 - her fikk han 7186 poeng og endte på 5.-plass. Hamdi Dhouibi vant denne konkurransen med 7838 poeng. Thierry vant også Indiahavøylekene 2007 (Indian Ocean Island Games) på Madagaskar, med ny personlig rekord på 7283 poeng.

Han deltok i Afrikamesterskapet i friidrett 2008, men fullførte ikke konkurransen. Han fikk bronse i tikamp i Afrikamesterskapet i mangekamp 2010, og han fikk også bronse i tikamp i Afrikamesterskapet i friidrett 2010, der han i tillegg deltok i stavsprang, der han kom på 5.-plass. I oktober deltok han også i samveldelekene 2010, der han kom på 12.-plass med 7343 poeng.Les-Sports.info - Athlétisme - Jeux du Commonwealth 2010 - Résultats Hommes, besøkt 12. januar 2016.

I Afrikamesterskapet i mangekamp 2011 kom han på 2.-plass, med 7444 poeng, bak Ali Kamé som vant for andre gang på rad. Han kom også på 2.-plass i Indiahavsøylekene 2011 i Victoria på Seyschellene, der xxx vant, og i Panafrikanske leker 2011, som ble vunnet av Jangy Addy fra Liberia. Therry satte her ny nasjonal rekord med 7481 poeng, etter at han satte personlig rekord på 100 meter (11,22), 110 meter hekk (15,06), diskos (47,68) og 1500 meter (4:46,32).

I Afrikamesterskapet i mangekamp 2012 kom han igjen på 2.-plass, bak Ali Kamé, og i Afrikamesterskapet i friidrett 2012 i Porto-Novo kom han på 3.-plass. Han vant tikamp i Afrikamesterskapet i mangekamp 2013, og satte personlig rekord med 7511 poeng ved Jeux de la Francophonie 2013 i Nice, men endte der på 3.-plass.

I 2014 kom han på 2.-plass i Afrikamesterskapet i mangekamp, 35 poeng bak sørafrikanske Friedrich Pretorius. Han kom på 11.-plass i Samveldelekene 2014 og på 2.-plass i Afrikamesterskapet i friidrett 2014.

I Panafrikanske leker 2015 vant han tikamp, med ny personlig rekord på 7591 poeng.

 Referanser 

 Eksterne lenker 

  Profil hos All-Athletics 

Kategori:Personer fra Moka
Kategori:Mauritiske mangekjempere
Kategori:Afrikamestere i friidrett
Kategori:Deltakere for Mauritius under Afrikamesterskapet i friidrett 2010
Kategori:Deltakere for Mauritius under Afrikamesterskapet i friidrett 2012
Kategori:Deltakere for Mauritius under Afrikamesterskapet i friidrett 2014